stanford-oval/wikipedia huggingface dataset:
בן זימר
קריירה

זימר סיים את לימודיו באוניברסיטת ייל בשנת 1992 עם תואר ראשון בבלשנות, והמשיך ללמוד אנתרופולוגיה בלשנית באוניברסיטת שיקגו. על מחקריו בשפות אינדונזיה קיבל מלגות מהקרן הלאומית למדע, מתוכנית פולברייט, ומהמועצה לחקר מדעי החברה (אנ'). הוא לימד באוניברסיטת קליפורניה בלוס אנג'לס, במכללת קניון (אנ') ובאוניברסיטת ראטגרס.
בשנת 2005 נבחר זימר לעוזר מחקר (Research associate) במכון למחקר במדעים קוגניטיביים של אוניברסיטת פנסילבניה, ותרם באופן קבוע ל-Language Log, בלוג קבוצתי בנושא שפה ובלשנות. הוא נבחר לעורך המילונים האמריקאיים בהוצאת אוניברסיטת אוקספורד בשנת 2006, ובשנה שלאחר מכן השיק את "From A to Zimmer" ("מ-A ל-Zימר"), טור לקסיקוגרפיה שבועי בבלוג ההוצאה.
בשנת 2008 מונה זימר למפיק בפועל של Visual Thesaurus, כלי עזר אינטראקטיבי מבית Thinkmap בע"מ. הוא עורך את התוכן המקוון של Visual Thesaurus ושל אתר האחות שלו, Vocabulary.com, וכותב טור קבוע בנושא מקורות מילים שכותרתו "Word Routes".
מחקריו של זימר על מקורות המילה צוטטו לעיתים קרובות בטור "On Language" של ויליאם ספייר (אנ') במגזין "ניו יורק טיימס". ב-11 במרץ 2010, הודיע עורך המגזינים של ה"טיימס", ג'רלד מרזורטי (אנ'), על מינויו של זימר למחברו החדש של הטור "On Language", לאחר שספייר, קודמו ומייסד הטור, מותו בסוף 2009. הטור האחרון של זימר במדור "On Language" פורסם ב-27 בפברואר 2011.
ב-18 בדצמבר 2011 הודיע "הבוסטון גלוב" כי זימר יהיה בעל טור קבוע על אודות שפות במדור "רעיונות" של העיתון ביום ראשון. הוא פרסם את טורו עבור "הגלוב" עד 28 ביוני 2013, אז החל לכתוב טור שבועי עבור מהדורת השבת של "וול סטריט ג'ורנל" תחת הכותרת "Word on the Street".
כתיבתו של זימר לשפה הופיעה בשתי אנתולוגיות לרשומות בלוגים: "Ultimate Blogs" (בהוצאת Vintage, 2008, ISBN 978-0-307-27806-7) ו-"Far from the Madding Gerund" (בהוצאת William, James, 2006, ISBN 978-1-59028-055-3). הוא כתב גם עבור "סלייט", עבור "הניו יורק טיימס Book Review", עבור "The New York Times Sunday Review", ועבור "The Atlantic".
זימר הוא יו"ר ועדת המילים החדשות של "החברה האמריקאית לניבים" (אנ') וכיהן במועצה המבצעת של האגודה. הוא גם חבר בחברת המילונים של צפון אמריקה (אנ').
החברה הבלשנית של אמריקה (אנ') העניקה לזימר את פרס עיתונאות הבלשנות הראשון אי פעם בשנת 2014. בינואר 2017 היה זימר אחד הדוברים בסדרת ההרצאות הפומביות בנושא שפה של החברה.
חיים אישיים

מתגורר בג'רזי סיטי עם אשתו מריה ועם בנו. הוא אחיו של העיתונאי וסופר המדע הפופולרי קארל זימר (אנ'), ובנו של חבר הקונגרס לשעבר דיק זימר (אנ').
הערות שוליים

1 2 3  Yaccino, Steven (במאי–ביוני 2011). "Away with words". University of Chicago Magazine. נבדק ב-2020-03-12. {{cite news}}:  (עזרה)
↑  Zimmer, Ben. "Ben Zimmer". LinkedIn.
1 2  "About Ben Zimmer". benzimmer.com (באנגלית אמריקאית). נבדק ב-2020-03-12.
↑  "Graduate students lead nation in Fulbright awards". University of Chicago Chronicle. 1997-06-12. נבדק ב-2020-03-12.
↑  "Graduate students receive the most Fulbrights". University of Chicago Chronicle. 1999-06-10. נבדק ב-2020-03-12.
↑  "International Dissertation Research Fellowships, 1999 Fellows". Social Science Research Council. 1999. אורכב מ-המקור ב-2012-06-09. נבדק ב-2020-03-12.
↑  "Author profile, Benjamin Zimmer". Language Log. University of Pennsylvania. אורכב מ-המקור ב-2008-12-17. נבדק ב-2020-03-12.
↑  Grathwohl, Casper (2007-06-27). "It's Coming... An A To Zimmer Introduction". OUPblog. Oxford University Press. נבדק ב-2020-03-12.
↑  "Editor for American Dictionaries at Oxford joins Visual Thesaurus Team". Thinkmap, Inc. 2008-08-21. נבדק ב-2020-03-12.
↑  "The New York Times Magazine Names Ben Zimmer as 'On Language' Columnist". Business Wire. 2010-03-11. נבדק ב-2020-03-12 – via The New York Times Company - Investors.
↑  Zimmer, Ben (2011-12-18). "What we talked about in 2011". The Boston Globe. נבדק ב-2020-03-12. This week marks Ben Zimmer’s debut as a regular Word columnist for Ideas.
↑  Zimmer, Ben (2013-06-28). "'Cyber' Dons A Uniform". The Wall Street Journal. נבדק ב-2020-03-12. His column will appear weekly in this space.
↑  Kamp, David (2008-03-23). "Permalinks". הניו יורק טיימס Book Review. נבדק ב-2020-03-12.
↑  "Ultimate Blogs: Masterworks from the Wild Web". Publishers Weekly. נבדק ב-2020-03-12. Benjamin Zimmer's 'Language Log' reads like a wonderfully expansive and more self-aware William Safire column.
↑  "Introduction" (PDF). Far from the Madding Gerund. William, James. אורכב מ-המקור (PDF) ב-2007-07-03. נבדק ב-2020-03-12.
↑  "תוכן העניינים של "Far from the Madding Gerund"". Library of Congress. נבדק ב-2020-03-12.
↑  "Articles by Ben Zimmer". Slate. נבדק ב-2020-03-12.
↑  Zimmer, Ben (2011-07-29). "The Jargon of the Novel, Computed". הניו יורק טיימס Book Review. נבדק ב-2020-03-12.
↑  Zimmer, Ben (2011-10-29). "Twitterology: A New Science?". הניו יורק טיימס Sunday Review. נבדק ב-2020-03-12.
↑  "Articles by Ben Zimmer". The Atlantic. נבדק ב-2020-03-12.
↑  "Media Queries". American Dialect Society. נבדק ב-2020-03-12.
↑  Marzorati, Gerald (2010-03-21). "On Language With Ben Zimmer". הניו יורק טיימס. נבדק ב-2020-03-12.
↑  "WSJ's Ben Zimmer receives first LSA Linguistics Journalism Award". Linguistics Society of America. 29 באוקטובר 2014. נבדק ב-3 במרץ 2020. {{cite web}}:  (עזרה)
↑  LSA Public Lectures on Language Series | Linguistic Society of America, www.linguisticsociety.org
| --- | --- |
בקרת זהויות :  MusicBrainz: 7a10ba89-879c-4ec0-be5d-d10177a86775
ג'ובאני פרטיצ'יפאציו הראשון

ג'ובאני פרטיצ'יפאציו הראשון (באיטלקית: Giovanni I Participazio; נפטר בשנת 837) היה הדוכס ה-12  של ונציה. ג'ובאני כיהן כדוג'ה מאז מותו של אחיו בשנת 829 ועד מאסרו והדחתו בשנת 836.
קורות חיים

בעת שאביו של ג'ובאני - אגנלו כיהן כדוג'ה, ובעת שאחיו הבכור ג'וסטיניאנו שהה בקונסטנטינופוליס, מינה אגנלו את ג'ובאני לתפקיד דוג'ה לצידו. מינוי זה נועד לחזק את אגנלו הפרו-פרנקי במאבק בין הסיעות שנאבקו באותה עת על עתידה של ונציה - תומכי העצמאות הרפובליקנים, תומכי ההישארות כחלק מהאימפריה הביזנטית ותומכי ההצטרפות לאימפריה הפרנקית. ג'ובאני היה ידוע בנטיותיו הפרנקיות והמינוי נועד לחזק פלג זה.
עם שובו של ג'וסטיניאנו מקונסטנטינופוליס, הוא הדיח את אביו ואחיו ועלה לשלטון. ג'ובאני הוגלה לזאדר ולימים עבר לקונסטנטינופוליס. בתום כהונתו של ג'וסטיניאנו, ובהיעדר ילדים שירשו אותו, התיר ג'וסטיניאנו לג'ובאני לשוב מגלותו בשנת 829, ולאחר מותו של אחיו נבחר לדוג'ה.
ג'ובאני המשיך את המיזם שהחל אחיו - הקמת בזיליקת מרקוס הקדוש שנועדה לשכן את גופתו של מרקוס הקדוש אשר נגנבה מאלכסנדריה שבמצרים במצוות ג'וסטיניאנו.
תקופת כהונתו של ג'ובאני התאפיינה במאבקי כוח. בתקופה זו שב אובלריו אנטנוראו מגלותו בקונסטנטינופול. אובלריו נחת בראש צבא בויגיליה בסמוך למאלמוקו וטען לזכותו לכס הדוג'ה. ג'ובאני תקף את ויגיליה ומאלמוקו ושרף אותם, הרג את אובלריו והציג את ראשו הכרות בכיכר סן מרקו. מרד נוסף שאירע בתקופת כהונתו הביא לכהונה זמנית של קארוסו כטריבון. בזמן מרידה זו נמלט ג'ובאני לחצרו של לות'ייר הראשון, מלך איטליה, אולם תוך זמן קצר אסף צבא, כבש מחדש את העיר, אסר את קארוסו ועיוור אותו.
שלטונו הנוקשה של ג'ובאני הביא לכך שאצולת ונציה הפסיקה לתמוך בו, ובמרידה נוספת, שבראשה עמד מאסטיליצ'י בשנת 836, נתפס ג'ובאני במפתיע בצאתו מכנסייה, והוא הוצא להורג.
ברווז האנדים

| ברווז האנדים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברווז
מין:: ברווז האנדים
שם מדעי
 Anas andium ‏סקלטר וסאלווין, 1873
תחום תפוצה


ברווז האנדים (שם מדעי: Anas andium) הוא מין ברווז דרום אמריקאי. מין זה משתייך לסוג ברווז ולתת-הסוג Nettion. תפוצתו מוגבלת לפסגות האנדים בקולומביה, ונצואלה ואקוודור, וחולף נדיר יחסית בפרו. הוא שוכן באזורי ביצות מים מתוקים, ומעדיף בתי גידול פלוסטרינים (אנ') (ביצה המכילה ריכוז גבוה יחסית של מלחי ים) על פני נהרות. המין לא נחשב מאוים על ידי IUCN.
טקסונומיה

רצף ה-DNA המיטוכונדריאלי של שרשיר קרוליינה, השונה ממנו מאוד במראהו, הוא הקרוב ביותר לשל ברווז האנדים.
מרבית החוקרים מסכימים על 2 תת-מינים:
Anas andium altipetens (קונבר, 1941) - הפסגות של צפון מערב ונצואלה וחלקים סמוכים של קולומביה.
Anas andium andium ( סקלטר & סאלווין, 1873) - הפסגות של קולומביה ואקוודור.
מין זה והמין ברווז נקוד נחשבים לפעמים לאותו המין (Anas flavirostris), אך מרבית החוקרים מתייחסים לשניים כמינים נפרדים. כמינים נפרדים, הברווז הנקוד מקבל את השם המדעי Anas flavirostris.
תיאור

מוטת הכנפיים היא כ-41.5 ס"מ. מרבית גופו בצבע חום-אפרפר ודפוס נוצות מחוספס עם כתמים קטנים צפופים על ראשו. החזה בעל נוצות שחורות במרכזן ואפורות בקצוות, מזכירות במעט קשקשים. המקור והרגליים בצבע אפור. לא קיימת דו-צורתיות זוויגית.
ניתן להבדיל בין מין זה לבין הברווז הנקוד בניצוי הכהה והברור יותר של ברווז האנדים.
הערות שוליים

↑  ברווז האנדים באתר הרשימה האדומה של IUCN
↑  Carboneras (1992), Johnson & Sorenson (1999), Johnson et al. (2000)
1 2 3  Andean Teal, ebird
↑  BirdLife International (2016). "Anas andium". IUCN Red List. 2016: e.T22735557A95114680. Doi:10.2305/IUCN.UK.2016-3.RLTS.T22735557A95114680.en. Retrieved 12 November 2021.
↑  Andean Teal (Anas andium), Peru aves
ג'ון אמייצ'י

| --- | --- |

אמייצ'י בשנת 2009
 לידה:  26 בנובמבר 1970 (בן 53) בוסטון, מסצ'וסטס, ארצות הברית
 עמדה:  פאוור פורוורד, סנטר
 גובה:  2.08 מטרים
 מספר:  13, 26
 מכללה:  אוניברסיטת ואנדרבילט אוניברסיטת המדינה של פנסילבניה
 דראפט:  לא נבחר, 1995
 קבוצות כשחקן
 1995–1996 1996 1996–1997 1997 1997–1998 1998–1999 1999–2001 2001–2003:  קליבלנד קאבלירס שולה באסקט פנאתינאיקוס וירטוס בולוניה שפילד שארקס לימוז' אורלנדו מג'יק יוטה ג'אז
 הישגים כשחקן
 זכייה בגביע הבין-יבשתי בכדורסל (1996)
ג'ון אוזומה אקווגה אמייצ'י (באנגלית: John Uzoma Ekwugha Amaechi; נולד ב-26 בנובמבר 1970) הוא פסיכולוג, יועץ וכדורסלן עבר אנגלי. שיחק כדורסל באופן פעיל בין השנים 1995–2003, ולאורך 5 עונותיו בליגת ה-NBA העמיד ממוצעים כוללים של 6.2 נקודות ו-2.6 ריבאונדים למשחק.
בפברואר 2007 חשף בספרו האוטוביוגרפי "Man in the Middle" כי הוא הומוסקסואל, ובכך הפך לשחקן ה-NBA הראשון אי פעם אשר יוצא מהארון.
נעורים וקריירת מכללות

אמייצ'י נולד בבוסטון שבמסצ'וסטס, ארצות הברית, לאם אנגליה ואב ניגרי משבט האיגבו. בצעירותו חי עם אמו בעיר סטוקפורט אשר במנצ'סטר רבתי, ולקראת לימודיו התיכוניים חזר לארצות הברית על מנת להתמקצע ככדורסלן, ב"תיכון סנט ג'ון" שבטולידו, אוהיו.
בשנת 1990 החל ללמוד באוניברסיטת ואנדרבילט, אולם בעונתו היחידה בקבוצת הכדורסל שלה מיעט לשחק, וקלע 2.8 נקודות בממוצע למשחק בלבד. בשנת 1991 עבר ללמוד באוניברסיטת המדינה של פנסילבניה, ולאחר שנת צינון הצטרף לקבוצת הכדורסל שלה – "פן סטייט ליטני ליונס". בשלוש עונותיו בקבוצה רשם ממוצעים מרשימים של 15.6 נקודות, 8.8 ריבאונדים ו-2.3 חסימות למשחק, אך הקבוצה לא הצליחה להעפיל לטורניר אליפות המכללות. בסיום עונתו האחרונה, 1994/1995, נבחר לחמישיית העונה של מחוז Big Ten.
קריירת משחק מקצועית

לאחר שלא נבחר בדראפט ה-NBA‏ 1995, חתם אמייצ'י על חוזה בקבוצת קליבלנד קאבלירס. לאורך עונתו היחידה בקליבלנד שותף ב-28 משחקים, וקלע 2.8 נקודות בממוצע למשחק.
בין השנים 1996–1999 שיחק לתקופות קצרות בקבוצות שולה באסקט מהליגה הצרפתית, פנאתינאיקוס מהליגה היוונית, וירטוס בולוניה מהליגה האיטלקית "שפילד שארקס" מהליגה הבריטית ולימוז' מהליגה הצרפתית. ב-22 משחקיו ביורוליג עם פנאתינאיקוס ובולוניה העמיד אמייצ'י ממוצעים של 9.7 נקודות ו-5.3 ריבאונדים למשחק.
בשנת 1999 חזר לשחק ב-NBA, כאשר חתם על חוזה באורלנדו מג'יק. בעונתו הראשונה בקבוצה פתח ב-53 משחקים, וקלע שיא קריירה של 10.5 נקודות למשחק. לקראת עונת 2000/2001 דחה הצעת חוזה בסך כ-17 מיליון דולר מהלייקרס, לטובת מימוש אופציית ההישארות באורלנדו (בסך כ-600,000 דולר), בטענה ש"זה הדבר הנכון לעשות".
ביולי 2001 חתם על חוזה ל-4 עונות ביוטה ג'אז, אך בשל יכולתו המאכזבת (2.6 נקודות למשחק) הועבר בסיום עונת 2002/2003 לניו יורק ניקס, ממנה שוחרר באופן מיידי. באותו הקיץ פרש אמייצ'י ממשחק, בגיל 32.
חייו האישיים

לאחר פרישתו ממשחק הקים אמייצ'י חברה בשם "Amaechi Performance Systems", בה הוא משמש כפסיכולוג וכיועץ.
בפברואר 2007 פרסם אוטוביוגרפיה בשם "Man in the Middle", בה תיאר את קשייו כספורטאי הומוסקסואל בארון. בכך היה ההומוסקסואל המוצהר הראשון אשר שיחק בעברו בליגת ה-NBA. בשנת 2013 יצא מהארון שחקן וושינגטון ויזארדס, ג'ייסון קולינס, אשר הפך בכך לשחקן ה-NBA השני אשר יוצא מהארון, והראשון אשר עושה זאת בעודו שחקן פעיל.
בשנת 2011 הוענק לאמייצ'י תואר קצין במסדר האימפריה הבריטית (OBE), כהוקרה על תרומתו לספורט ועל פעילותו ההתנדבותית בממלכה המאוחדת.
חייו האישיים > התגובות ליציאה מהארון

בתגובה ליציאתו מהארון של אמייצ'י, נשאל כדורסלן העבר טים הארדוויי לגבי התמודדות תאורטית שלו עם חבר לקבוצה הומוסקסואל, והגיב בחריפות: "ראשית, לא הייתי רוצה אותו בקבוצה שלי. שנית, אם הוא היה בקבוצה שלי הייתי מתרחק ממנו כי אני לא חושב שזה בסדר ואני לא חושב שהוא צריך להיות בחדר ההלבשה. הייתי דורש שיעבירו אותו לקבוצה אחרת, או שיעבירו אותי. אם יתר שחקני הקבוצה מבולבלים ולא יכולים להתרכז ותמיד דואגים בגללו בחדר ההלבשה או על המגרש, יהיה להם קשה להתחרות ולקבל אותו כחבר לקבוצה". כשנשאל, בתגובה, האם הוא הומופוב, השיב: "אני שונא הומואים. אני לא אוהב להיות לידם. כן, אני הומופוב. אני לא חושב שזה צריך להיות קיים בעולם, או בארצות הברית. אני לא אוהב את זה".
בניגוד להארדוויי, שחקנים רבים הביעו תמיכה באמייצ'י וביציאתו מהארון; גרנט היל, אשר שיתף עמו פעולה באורלנדו מג'יק, אמר כי "המעשה של ג'ון עשוי להעניק לשחקנים הומוסקסואלים אחרים את הרגשת הנוחות והביטחון לצאת מהארון גם כן, בין אם כשחקנים פעילים או לאחר הפרישה ממשחק". גם שחקן העבר צ'ארלס בארקלי הגיב בחיוב: "זה לא צריך להיות עניין גדול לאף אחד. אני יודע ששיחקתי לצד שחקנים הומוסקסואלים, וזאת לא צריכה להיות הפתעה או בעיה לאף אחד".
הערות שוליים

↑  סטטיסטיקות הקריירה של אמייצ'י ב-NBA, באתר basketball-reference.com
1 2  "אני הומו", מצהיר הכדורסלן הבריטי, באתר הטיימס, 7 בפברואר 2007
↑  סטטיסטיקות המכללות של אמייצ'י, באתר sports-reference.com
↑  הסטטיסטיקות של אמייצ'י בפנאתינאיקוס, באתר פיב"א
↑  הסטטיסטיקות של אמייצ'י בבולוניה, באתר פיב"א
↑  חופשי להיות עצמו, באתר ESPN,‏ 12 בפברואר 2007
↑  אודות החברה, באתר הרשמי
↑  ג'ייסון קולינס יוצא מהארון, באתר וושינגטון פוסט, 29 באפריל 2013
↑  אמייצ'י זוכה בתואר קצין במסדר האימפריה הבריטית, באתר hoopsfix.com,‏ 12 ביוני 2011
↑  ג'ון אמייצ'י בתוכנית "Outside the Lines", באתר יוטיוב
↑  תגובות של שחקנים ליציאתו מהארון של אמייצ'י, באתר interbasket.net
| --- | --- |
בקרת זהויות :  GND: 173962181  ISNI: 0000 0000 4278 3905  LCCN: no2007022110  VIAF: 12078861   WorldCat (עם VIAF): 12078861
ג'ני טוראל

| --- | --- |
אין תמונה חופשית
 לידה:  22 ביוני 1900 ויטבסק, האימפריה הרוסית האימפריה הרוסית 
 פטירה:  23 בנובמבר 1973 (בגיל 73) ניו יורק, ארצות הברית ארצות הברית 
 מוקד פעילות:  ארצות הברית 
 מקום לימודים:  בית הספר ג'וליארד 
 סוג קול:  מצו-סופרן 
 שפה מועדפת:  אנגלית, רוסית 
 פרופיל ב-IMDb
 
לאונרד ברנשטיין, רות מנזה, נתניה דברת וג'ני טורל, 1967
ג'ני טוּראל (באנגלית: Jennie Tourel; ‏ 23 ביוני 1900 – 23 בנובמבר 1973) הייתה זמרת אופרה אמריקאית ממוצא יהודי-רוסי שהתפרסמה גם באופרה וגם ברסיטלים.
קריירה

נולדה בשם ג'ני דוידוביץ' בוויטבסק שבאימפריה הרוסית. 
כילדה היא ניגנה בחליל ואחרי כן למדה נגינה בפסנתר. אחרי המהפכה הרוסית עזבה משפחתה היהודית את רוסיה והתיישבה באופן זמני בדנציג. מאוחר יותר הם עברו לפריז, שם היא המשיכה ללמוד פסנתר ושקלה לפתוח בקריירה של הופעות בקונצרטים כפסנתרנית. באותה תקופה התחילה ללמוד פיתוח קול אצל ריינלדו האן ואנה אל-טור והחליטה להקדיש את עצמה לזמרה מקצועית. נאמר עליה שהיא שינתה את שם משפחתה לטוראל על ידי החלפת סדר ההברות של שם מורתה אנה אל-טור, אבל היא הכחישה זאת.
פתיחת מסע ההופעות האופראי באירופה של ג'ני טוראל הייתה ב"אופרה הרוסית" (Opéra Russe) (צר') בפריז ב-1931. ב-9 באפריל 1933 היא שרה באופרה-קומיק בפריז את כרמן באופרה "כרמן" של ז'ורז' ביזה. היא שרה גם את תפקידי ז'קלין (ב"הרופא בעל כורחו" (אנ') של שארל גונו), שרלוט ("ורתר", מאת ז'יל מאסנה) ומרסלינה ("נישואי פיגארו") ב-1940.
את המסע הראשון שלה בארצות הברית פתחה בבית האופרה העירוני בשיקגו בתפקיד לורנזאצ'ו מאת ארנסט מורה (Ernest Moret) ב-1930. הקריירה שלה במטרופוליטן אופרה הייתה קצרה. היא התחילה להופיע שם במאי 1937 בתפקיד מיניון והופיעה במשך כמה עונות בשנות ה-40 כרוזינה, אדלג'יזה וכרמן.
ב-1940, זמן קצר לפני כיבוש פריז על יד גרמניה הנאצית, היא עברה לליסבון ובסופו של דבר היגרה לארצות הברית. היא קיבלה אזרחות אמריקאית ב־1946. ב-1951 היא גילמה את תפקיד בבה הטורקית באופרה של איגור סטרווינסקי דרכו של הולל. היא הייתה המבצעת הראשונה של שירים מאת ליאונרד ברנשטיין (כולל מחזור השירים "אני שונא מוזיקה (I Hate Music‏ 1943 וכן שירים מאת פרנסיס פולנק ופאול הינדמית. כמו כן שרה בביצוע הבכורה העולמי של הסימפוניה השלישית של ברנשטיין, "קדיש", בדצמבר 1963 בישראל. בשנת 1950 ביקרה יחד עם ברנשטיין בישראל בעיצומה של תקופת הצנע והשניים הופיעו בתזמורת הפילהרמונית.
בשנים שלאחר מכן התמקדה ג'ני טוראל ברסיטלים והופעות עם תזמורת, והצטיינה, במיוחד, ברפרטואר צרפתי. היא גם לימדה בבית הספר ג'וליארד למוזיקה בניו יורק ובפסטיבל המוזיקה של אספן בקולורדו. ההופעה האחרונה שלה באופרה הייתה בתפקיד דוניה מרטה (Doña Marta) בפרמיירה העולמית של האופרה "אלמנה שחורה"
של תומאס פסטיירי (Thomas Pasatieri), באופרה של סיאטל ב-1972.
היא נפטרה ב-23 בנובמבר 1973 בניו יורק.
הערות שוליים

↑  Laura Williams Macy, The Grove Book of Opera Singers
| --- | --- |
בקרת זהויות :  NLI: 987007277215705171  PLWABN: 9810613180305606  BIBSYS: 11082892  BNE: XX5140890  BnF: cb139005204 (data)  CiNii: DA09984714  GND: 134541448  ISNI: 0000 0000 7366 3308  LCCN: n84041941  MusicBrainz: 1f03f898-9488-454a-b991-1ec6d12e164b  NKC: xx0001671  NSK: 000296908  NTA: 108901424  RERO: 02-A003907198  SNAC: w6q538h7  SUDOC: 161778410  VIAF: 59271075   WorldCat (עם VIAF): 59271075
ברווז ברזילאי

| ברווז ברזילאי |
| --- | --- |
 ברווז ברזילאי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים מצויים
סוג:: Amazonetta 
מין:: ברווז ברזילאי
שם מדעי
 Amazonetta brasiliensis ‏גמלין, 1789
תחום תפוצה


Amazonetta brasiliensis
ברווז ברזילאי (שם מדעי: Amazonetta brasiliensis) הוא מין של ברווז החי בביצות ובאגמים באמריקה הדרומית. מין זה הוא היחידי בסוגו. הוא משויך לקבוצת ברווזים מצויים, ומקורב למינים דרום אמריקאים נוספים כמו ברווז מצוייץ (Lophonetta specularioides), ברווז כנף-ברונזה (Speculanas specularis) וברווז קיטור (Tachyeres).
מאפיינים

אורך הברווז 35–40 ס"מ ומשקלו עד 600 גרם. צבעו חום בהיר עם כנפיים כחולות-ירוקות ואצל הזכרים המקור והרגליים ורודים בוהקים וצידי הראש והצוואר אפורים בהירים ולבנים. צבעי הנקבות דהויים בהשוואה לזכרים.
הברווזים חיים בזוגות או בחבורות קטנות עד 20 עופות. שני ההורים משגיחים על האפרוחים. הברווזים ניזונים במים וביבשה מזרעים, פירות, שורשים וחרקים. הקטנים ניזונים בעיקר מחרקים.
תפוצת הברווז היא במזרח אמריקה הדרומית בברזיל (כשמו), אורוגוואי, צפון ומזרח ארגנטינה, פרגוואי, דרום ונצואלה, צפון פרו, סורינאם, גיאנה, גיאנה הצרפתית ומזרח קולומביה ובוליביה. הברווז נפוץ בביצות ואגמים טרופיים וגם באזור החוף.
מצב השימור של ברווז זה הוא ללא חשש.
מיון

לברווז שני תת-מינים:
A. brasiliensis brasiliensis - תת-המין הקטן יותר
A. brasiliensis ipecutiri - תת-המין הגדול יותר
הערות שוליים

↑  ברווז ברזילאי באתר הרשימה האדומה של IUCN
ג'ונתן טיילור תומאס

| --- | --- |
ג'ונתן טיילור תומאס בשנת 1998
ג'ונתן טיילור תומאס בשנת 1998
 לידה:  8 בספטמבר 1981 (בן 43) בית לחם, ארצות הברית 
 שם במה:  Jonathan Taylor Thomas 
 שם לידה:  ג'ונתן טיילור וייס
 מדינה:  ארצות הברית 
 תקופת הפעילות:  1987–2016 (כ־29 שנים)
 עיסוק:  שחקן, מדבב
 מקום לימודים:  אוניברסיטת סנט אנדרוז  בית הספר ללימודים כלליים של אוניברסיטת קולומביה  אוניברסיטת הרווארד  אוניברסיטת קולומביה  Chaminade College Preparatory School 
 פרופיל ב-IMDb
 
ג'ונתן טיילור תומאס (באנגלית: Jonathan Taylor Thomas;‏ נולד ב-8 בספטמבר 1981) הוא שחקן אמריקאי. התפרסתם בתפקידו כרנדי טיילור בסדרת הטלוויזיה "שפץ ביתך" ברשת ABC, ובתור דיבוב קולו של האריה סימבה בסרט המצויר "מלך האריות".
ביוגרפיה

ג'ונתן טיילור וייס (באנגלית: Jonathan Taylor Weiss) נולד בעמק ליהיי (Lehigh Valley) שבקליפורניה. הוריו, קלודין גונסלבס וסטיבן וייס, התגרשו ב-1991. למד שנתיים פילוסופיה והיסטוריה באוניברסיטת הרווארד במסצ'וסטס, ואת שנתו האחרונה למד באוניברסיטת סנט אנדרוז בסקוטלנד. תומאס הוא בוגר תואר שני מאוניברסיטת קולומביה.
מקפיד על אורח חיים צמחוני.
קריירה

את תפקידו הראשון קיבל בגיל 6, כאשר החל לדבב בסדרת הילדים "הרפתקאותיו של פינוקי" (1987) ברשת BBC, שמבוססת על סדרת ספרי הילדים "פינוקי" מאת אריק היל.
החל את קריירת המשחק שלו ב-1990, כשגילם את התפקיד של קווין בריידי, בנו של גרג בריידי, בסדרה "The Bradys", ספין-אוף של סדרת הטלוויזיה משנות השבעים "חבורת בריידי". בשנת 1991 הופיע תומאס בשני פרקים בסדרת הסיטקום של פוקס "בצבעים חיים". באותה שנה, לוהק לתפקיד של רנדי טיילור בסיטקום "שפץ ביתך" של רשת ABC. תומאס נשאר עם התפקיד גם בשנות העשרה שלו, אבל עזב את התוכנית ב-1998 כדי להתמקד בלימודים אקדמיים.
בשנת 1994 דיבב את סימבה בצעירותו בסרט האנימציה "מלך האריות" של חברת וולט דיסני.
בתחילת 2004, לתומס היה תפקיד אורח בתור ג'רמי בסיטקום מבית ABC; "‏8 כללים פשוטים", והופיע בסדרה "סמולוויל" ברשת The WB בתפקיד אורח ב-2002 וב-2004. בשנת 2005, הוא הופיע בדרמת המסתורין "ורוניקה מארס" ברשת UPN.
ב-22 במרץ 2013, ביצע הופעת אורח בתור ג'ון בייקר בסיום העונה השנייה של הסיטקום "גבר מי שנשאר אחרון" של רשת ABC, ושוב בפרק הרביעי של העונה השלישית ב-11 באוקטובר 2013, והתאחד עם טים אלן, אביו הטלוויזיוני מ"שפץ ביתך". ב-10 בינואר 2015, תומאס שוב התארח בפרק ה-12 של העונה הרביעית, הפעם בתור רנדי טיילור, תפקידו מהסיטקום "שפץ ביתך", בפרק הזה שיחק לצד הוריו הטלוויזיוניים, טים אלן ופטרישיה ריצ'רדסון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | מלך האריות | סימבה | דיבוב |
| 1994 | מלחמת הדביבונים | שוקיצ'י | דיבוב |
| 1995 | Man of the House | בן ארצ'ר |  |
| 1995 | Tom and Huck | תום סויר |  |
| 1996 | הרפתקאות פינוקיו | פינוקיו | דיבוב |
| 1997 | Wild America | מרשל סטאפר |  |
| 1998 | קמתי מוקדם ביום שמתתי | נער בחוף הים |  |
| 1998 | I'll Be Home for Christmas | ג'ייק וילקינסון |  |
| 1998 | בגדי המלך החדשים | הנסיך | דיבוב |
| 1999 | כביש מהיר | סטיב |  |
| 1999 | Walking Across Egypt | וסלי בנפילד |  |
| 2005 | Thru the Moebius Strip | הנסיך רג'יס | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1987–1993 | הרפתקאותיו של פינוקי | פינוקי | דיבוב; 26 פרקים |
| 1990 | The Bradys | קווין בריידי | 4 פרקים |
| 1991 | בצבעים חיים | מקולי קאלקין | 2 פרקים |
| 1991–1998 | שפץ ביתך | רנדל ויליאם "רנדי" טיילור | תפקיד ראשי (עונות 7-1) תפקיד אורח (עונה 8); 179 פרקים |
| 1995-1994 | עכביש קטן | ג'ורג' | דיבוב; 3 פרקים |
| 1996 | הילדים מארץ עוץ | דחלילון | דיבוב; 9 פרקים |
| 2000 | משפחת תורנברי | טיילר טאקר | דיבוב; 6 פרקים |
| 2000 | אלי מקביל | כריס אמרסון | פרק: "Do You Wanna Dance?" |
| 2000 | The Tangerine Bear | טאנג'י | דיבוב; סרט טלוויזיה של ABC |
| 2000 | Timothy Tweedle the First Christmas Elf | טימותי טווידל | דיבוב; סרט טלוויזיה של ערוץ דיסני |
| 2000 | Common Ground | טוביאס "טובי" אנדרסון | סרט טלוויזיה של שואוטיים |
| 2002, 2004 | סמולוויל | איאן רנדל | 2 פרקים |
| 2003 | משפחת סימפסון | לוק סטטסון | דיבוב; פרק: "Dude, Where's My Ranch?" |
| 2004 | 8 כללים פשוטים (אנ') | ג'רמי | 3 פרקים |
| 2005 | ורוניקה מארס | בן | פרק: "Weapons of Class Destruction" |
| 2015-2013 | גבר מי שנשאר אחרון | רנדי / ג'ון בייקר | 4 פרקים |
בירה בצ'כיה

| --- | --- |

פילזנר אורקוול
 סוג:  היבט של איזור גאוגרפי 
 
לתעשיית הבירה הצ'כית (בצ'כית: České pivo) יש היסטוריה ארוכה באזור שהוא כיום צ'כיה, החל מהבירה שבושלה במנזר בז'בנוב (Břevnovský klášter) בשנת 993. העיר ברנו קיבלה את הזכות לבשל בירה מהמאה ה-12, בעוד שלפלזן ולצ'סקה בודייוביצה, היו מבשלות בירה במאה ה-13.
הבירות הצ'כיות הנפוצות ביותר הן לאגר חיוורות מסוג פילזנר, עם צבע זהוב שקוף אופייני, קצף גבוה וטעם קל יותר. צריכת הבירה לנפש בצ'כיה היא מהגבוהות בעולם.
מבשלות הבירה הצ'כיות הגדולות ביותר הן פילזנר אורקוול, סטארופרמן ובודווייזר בודוואר. מותגים נמכרים אחרים כוללים את קרושוביצה.
היסטוריה

ההיסטוריה של הבירה בצ'כיה המודרנית, היסטורית בוהמיה, מוראביה ושלזיה, חוזרת עוד לפני ההגירה הסלאבית לתוך האזור הזה במאה ה-6, אם כי המרכיבים, כלומר החומרים, היו שונים מאלה שמשמשים כיום.
כשותנית גדלה ומשמשת בבישול בירה ומיוצאת לתיבול הבירה מאז המאה השתים עשרה. ברוב העיירות של מחוזות צ'כיה דהיום הייתה לפחות מבשלת בירה אחת, כאשר ערי המבשלה המפורסמות ביותר בבוהמיה הן צ'סקה בודייוביצה, פלזן ופראג. עיירות אחרות עם מבשלות בירה כוללות את רקובניק (אנ'), ז'אטץ, וטרבון (אנ').
בצ'כיה בישול הבירה התפתח למדע. הספר הראשון שהודפס לייצור בירה נכתב בשנת 1585 על ידי טדאש האייק, אשר היה איש רנסאנס ומדען מפראג. בתחילת המאה ה-19 נפתח בברנו בית הספר הראשון לייצור בירה.